སྐོར་བྲོ་ལ་དུས་ཡུན་རིང་པོའི་ལོ་རྒྱུས་ལྡན་དེ།སྤྱི་ལོའི་དུས་རབས་བདུན་པའི་སྔོན་དུ་ཕུགས་འདེད་ཆོག་ཅིང་།བདེ་ཆེན་བོད་རིགས་ཀྱི་ཐོན་སྐྱེད་འཚོ་བའི་འཕེལ་རྒྱས་དང་བསྟུན་ནས་རིམ་གྱིས་འཕེལ་རྒྱས་དང་འགྱུར་ལྡོག་བྱུང་ཡོད།དེའི་ཕྱིར།སྐོར་བྲོ་ལ་ནས་རྡུང་བ་དང་བལ་འཁལ་བ།ཨ་རག་བསྙལ་བ་སོགས་ཀྱི་ནང་དོན་ཡོད་ལ།དཔའ་བོ་ལ་བསྟོད་པ་དང་།བདེ་ཆེན་བོད་རིགས་ཀྱི་ཡུལ་སྲོལ་གོམས་འདྲིས་དང་གཉེན་སྒྲིགཁང་གསར་བཞེངས་པ།སྐུ་མགྲོན་བསུ་བ་སོགས་ཀྱི་ནང་དོན་ཡོད།སྐོར་བྲོ་ནི་སྤྲོ་དགའ་བྱེད་པའི་བྲོ་གར་ཞིག་ཡིན་ཞིང་།གཉེན་སྒྲིག་སྟོན་མོ་དང་ལོ་གསར་སོགས་འདྲ་མིན་སྣ་ཚོགས་ཀྱི་དགའ་སྤྲོའི་དུས་ཆེན་ཐུག་དུས་ཕོ་མོ་རྒན་གཞོན་མི་དབྱེ་བར་ཀུན་གྱིས་སྐོར་བྲོ་འཁྲབ་ཆོག་པ་རེད།